paragraph_text: JNA je planirala prijeći Kupu čime bi se otvorio koridor ka Velikoj Gorici, odnosno Zagrebu. Hrvatski branitelji, domicilni i malobrojni gardisti Prve satnije 2. brigade ZNG-a zvani Crne mambe utvrdili se u Novome Farkašiću 17. listopada 1991. godine. Izdržali su redom zrakoplovni, topnički i kombinirano tenkovsko-pješački napad koji je trajao cijeli dan. Brojčano obilato nadmoćniji velikosrpski agresor napadao je iz smjera Vratečkog i Donjih Mokrica. Agresora su porazili, onesposobivši mu više tenkova i borbenih vozila i iz stroja izbacili veliki broj pješaka. Branitelji su zatim izvidili neprijateljske pričuvne položaje odakle su agresori spremali novi napad. Malobrojni hrvatski branitelji izvršili su smjeli protunapad natjeravši protivnika u panični bijeg, nanijevši mu nove velike gubitke. Pobjeda kod Novoga Farkašića zaustavila je daljnji prodor velikosrpskoga agresora na Banovini. Ova se veličanstvena pobjeda danas se obilježava kao Dan branitelja Sisačko-moslavačke županije.